Belzebubs

Belzebubs on JP Ahosen verkossa vuodesta 2016 julkaisema sarjakuva black metal -henkisestä perheestä ja perheen ympärillä pyörivistä hahmoista. Sarjakuvaa seuraa ympäri maailmaa neljännesmiljoona ihmistä.

Sarjakuvahahmot esiintyvät myös musiikkivideossa Blackened Call. Single Blackened Call on julkaistu myös muun muassa Spotifyssa. Musiikkivideo on tehty yhteistyössä Pyjama Filmsin kanssa. Belzebubs-yhtyeen debyyttilevy Pantheon of the Nightside Gods on julkaistu 26. huhtikuuta 2019.

Vuonna 2016 julkaistiin numeroitu 300 kappaleen painos sarjan ensimmäisistä stripeistä. Ensimmäinen varsinainen albumi julkaistiin Yhdysvalloissa vuonna 2018, maaliskuun 5. päivä. Kirjasta on julkaistu käännökset kahdeksalle eri kielelle.

Sarjakuvat ovat olleet esillä myös muun muassa Tuska-festivaalin ja Helsingin sarjakuvafestivaalien yhteisnäyttelyssä.

Kirjat 
 Ahonen, J.P.: Belzebubs. Kustannusosakeyhtiö Kumiorava, 2016. ISBN 978-952-7033-12-8 
Ahonen, J.P.: Belzebubs. Top Shelf Productions, 2018. ISBN 978-1-60309-442-9.

Diskografia 
Belzebubs: Pantheon of the Nightside Gods. Century Media Records (2019)

Lähteet

Aiheesta muualla 
 https://belzebubs.com

Suomalaiset sarjakuvat
Strippisarjakuva
Verkkosarjakuvat
Virtuaaliyhtyeet